এছাড়া নির্বাচন পেছানোর কর্তৃত্বও সংবিধান ভিন্ন ভিন্ন কর্তৃপক্ষের কাছে ন্যস্ত করেছে। যুদ্ধের কারণে নির্বাচন পেছানো যাবে কিনা এই সিদ্ধান্ত গ্রহণের ক্ষমতা দেয়া হয়েছে প্রেসিডেন্টের হাতে এবং এই বিষয়টি আলোচিত হয়েছে সংবিধানের ৭২ নম্বর অনুচ্ছেদের ৩ নম্বর দফায়। অন্যদিকে, সংসদের কোন শূন্য আসন পূরণের জন্য ৯০ দিনের যে সময়সীমা বেঁধে দেয়া হয়েছে তার ব্যতিক্রম হতে পারে কোন দৈব-দুর্বিপাক বা দুর্যোগের কারণে। এবং এই কারণে কোন নির্বাচন পিছানো দরকার কিনা ওই বিষয়ে সিদ্ধান্ত গ্রহণের ক্ষমতা দেয়া হয়েছে নির্বাচন কমিশনের হাতে। এবং তা আলোচিত হয়েছে সংবিধানের ১২৩ নম্বর অনুচ্ছেদের ৪ নম্বর দফায়।